b'\n_START_ARTICLE_\nAojd\n_START_PARAGRAPH_\nAojd oziroma aojdi so bili predhodniki rapsodov. V stari Gr\xc4\x8diji so imeli vlogo recitatorjev pesmi. Aojd je recitiral pesmi, ki jih je sli\xc5\xa1al, in dodajal \xc5\xa1e druge, ki jih je zlo\xc5\xbeil sam. Ponavljal je stare zgodbe, ki so jih zahtevali poslu\xc5\xa1alci, in prepeval nove.\n_START_SECTION_\nNjihovo \xc5\xbeivljenje\n_START_PARAGRAPH_\nO njihovem \xc5\xbeivljenju nam je nekaj znanega, ker o njih pri\xc4\x8da Odiseja. Ta med drugim pripoveduje o aojdosu Demodoksu, ki je pel o sporu med Odisejem in Ahilom, o ljubezni med Afrodito in Aresom ter o bojni zvija\xc4\x8di z lesenim konjem. Zdi se, da so se razlo\xc4\x8devali od omenjenih rapsodov in od kasnej\xc5\xa1ih srednjeve\xc5\xa1kih trubadurjev. Vsak aojdos je imel stalno mesto na katerem izmed \xc5\xa1tevilnih dvorov. _NEWLINE_O\xc4\x8ditno je vsak aojdos nekaj podedoval od svojih prednikov in tu pa tam kaj spreminjal in dodajal. Br\xc5\xbe\xc4\x8das so drug drugemu sporo\xc4\x8dali svoje pesmi. Od osmega stoletja pred na\xc5\xa1im \xc5\xa1tetjem ustno, odtlej tudi pisno.\n_START_SECTION_\nPovezava s Homerjem\n_START_PARAGRAPH_\nViri pripovedujejo o genosu na otoku Hiosu, katerega \xc4\x8dlani so se sami imenovali homeridai. Bojda so bili Homerjevi potomci in so izro\xc4\x8dali pesmi iz roda v rod. Nekateri izvedenci menijo, da gre prav tukaj iskati najbolj verjetno razlago o na\xc4\x8dinu, kako so se oblikovale Homerjeve pesnitve.'